Túl a Double Pass-on, több területen is sikerült fejlődnünk - Kecskeméti Labdarúgó Akadémia
Túl a Double Pass-on, több területen is sikerült fejlődnünk
Szabó Tibor foglalta össze tapasztalatokat.
A belga Double Pass idén ismét átvilágította az akadémiák működését, így a KTE LA-nál zajló munkát is. Akadémiánk több területen kimagaslóan teljesített, így megőrizte helyét az elit akadémiák mögött.
Büszkén mondhatom, hogy jól szerepeltünk. Sikeres auditon vagyunk túl, pozitív visszajelzéseket kaptunk a cégtől. A három évvel ezelőtti audithoz képest - amikor 12. helyen zártunk - nagyon sokat fejlődtünk, ez mutatják a számok is, hiszen 11 százalékponttal magasabb értéket értünk el idén. A pontos helyezések nem ismertek, de az úgynevezett klaszterekről értesítést kaptak a klubok. Ennek alapján a 7-15. hely közé kaptunk besorolást, közvetlenül az elit akadémiák alkotta első klaszter mögé. A visszajelzések, illetve a rendelkezésre álló információk alapján a második klaszternek az első felében végeztünk, ami mindenképpen jó eredmény a 19 egyesületet számláló mezőnyben.